Trond Kasbo

Trond Henning Finsrud Kasbo (født 5. juli 1951 i Hærland) er en norsk luthersk prest.

Han har teologisk embedseksamen fra Det teologiske menighetsfakultet fra 1976 og lisensiatgraden i teologi fra Universitetet i Oslo. Han var sogneprest på Frosta i Trøndelag fra 1978 til 1986, kallskapellan i Sande i Vestfold fra 1986 til 2003 og sogneprest i Sarpsborg fra 2003 til han gikk av med pensjon i 2016.

Kasbo har vært engasjert i Frimurerlosjen, Rotary og lokalhistorisk arbeid. Han har også vært kommunepolitiker for Høyre i Sande og senere i Sarpsborg. Kasbo var felles ordførerkandidat for Høyre, Fremskrittspartiet, Kristelig Folkeparti og Pensjonistpartiet ved kommunevalget i Sarpsborg i 2007.

 Referanser 

Kategori:Lokalpolitikere i Sarpsborg
Kategori:Høyre-politikere i Østfold
Kategori:Norske lutherske prester
Kategori:Norske frimurere
Kategori:Personer fra Eidsberg kommune